Twisted Sister

Twisted Sister var en heavy metal-gruppe som ble dannet i New York i desember 1972 av gitarist Jay Jay French. Bandet var inspirert av New York Dolls, Kiss og Alice Cooper.Om Twisted Sister av Eduardo Rivadavia på Allmusic French selv var også begeistret for Lou Reed og David Bowie.

 Historie 
Selv om bandet ble dannet allerede i 1972, var det først etter at vokalisten Dee Snider ble med i 1976 at de begynte å få ordentlig suksess. Han skrev snart de fleste låtene for bandet. De første utgivelsene deres ble singlene «I'll Never Grow Up Now» og «Bad Boys of Rock'n'Roll» i 1980 med hjelp av Eddie Kramer som lydprodusent. Deretter fulgte EP'en Ruff Cuts før endelig albumdebuten kom med Under the Blade med Pete Way, kjent som bassist i UFO, som produsent i 1982.

Det lille plateselskapet Secret Records fra StorbritanniaEduardo Rivadavia: «Top 10 Twisted Sister Songs» i Ultimate Classic Rock gikk etter hvert konkurs,«Twisted Sister: An Unpublished History» s. 6 på Guitar World 19. mars 2009 men Twisted Sister fikk platekontrakt med Atlantic og ga i 1983 ut You Can't Stop Rock 'n' Roll med langt bredere distribusjon. Den utgivelsen ga dem fremgang i Storbritannia som sikret dem en plass på Monsters of Rock i Donington og en opptreden på Top of the Pops i England. Oppmerksomheten i hjemlandet USA var mer moderat. En humoristisk musikkvideo for tittellåten ble populær på MTV, som på det tidspunktet var forholdsvis nyetablert.

Stay Hungry fra 1984 ble det store gjennombrudet, godt hjulpet av flere humoristiske musikkvideoer på MTV: «We're Not Gonna Take It» og «I Wanna Rock», med platesalg som kvalifiserte til platinaplate flere ganger.

Bandet klarte ikke å ta vare på momentet og solgte aldri like mye igjen. Singelen fra deres neste albumutgivelse, Come Out and Play (1985) var en coverversjon av «Leader of the Pack», som var en hit for jentegruppa The Shangri-Las i 1964.Adam Kivelon: «Break Yo’ TV: Twisted Sister – Leader of the Pack» på Consequence of Sound 26. august 2010 Bandet hadde forspilt noe av sin kredibilitet hos metalpublikumet og mistet poppublikumets kortvarige oppmerksomhet. Heller ikke Love is for Suckers (1987) solgte tilfredsstillende, og bandet ble oppløst.

Bandet har blitt gjenforent noen ganger, men utgivelsene har vært liveplater, gjeninnspillinger og novelty-utgivelser.Diskografi hos Allmusic Da trommeslageren A. J. Pero døde i 2015, bestemte de seg for å legge ned bandet, men holdt en avskjedsturne i 2016.Thomas Talseth: «Twisted Sister gir seg etter dødsfall» i VG 8. april 2015

 Diskografi 

Studioalbum
 Under The Blade (1982)
 You Can't Stop Rock 'N' Roll (1983)
 Stay Hungry (1984)
 Come Out And Play (1985)
 Love Is For Suckers (1987)
 Big Hits And Nasty Cuts (1992)
 Live At Hammersmith (1994)
 Club Daze Volume 1 The Studio Sessions (1999)
 Club Daze Volume 2 Live At The Bars (2001)
 The Essentials (2002)
 Still Hungry (2004)
 Live At Wacken: The Reunion (2005)
 Best of Twisted Sister (2006)
 A Twisted Christmas (2006)

 Referanser 

 Eksterne lenker 




 Offisiell Dee Snider hjemmeside
 Offisiell Eddie Ojeda hjemmeside
 Offisiell Aj Pero hjemmeside


Kategori:Tradisjonell metal-band fra USA
Kategori:Hardrockgrupper
Kategori:Band etablert i 1972